Parlamentspalasset

miniatyr|Utsikten over Bulevardul Uniril fra en av balkongene
Parlamentspalasset (rumensk: Palatul Parlamentului) i București, Romania, var verdens nest største administrative bygning etter Pentagon da den ble bygget. Bygningen huser i dag Romanias parlament.

Det var en av de mest overdådige og kostbare bygninger noensinne. Palassets opprinnelige navn var Folkets Hus (Casa Poporului), men ble omdøpt i den post-kommunistiske tid, først under revolusjonen i 1989 med det nedsettende Ceaușescus Hus og deretter til dagens navn. I dag blir bygningen likevel omtalt ved dens gamle navn av de fleste rumenere: Casa Poporului.

Mellom 1984, da byggingen startet, og 1989, da Ceausescu ble henrettet, brukte byggingen av palasset 30 % av Romanias nasjonalbudsjett.

For å gi plass til palasset ble fire (eller én, etter andre kilder) historiske områder i Bukarest (cirka 9 000 hus), samt 27 kirker og synagoger, revet og 40 000 (eller 30 000 etter andre kilder) mennesker måtte flytte. En million kubikkmeter hvit og rosa transilvansk marmor ble skaffet til veie ved å hakke ned to fjell, og til lysekronene ble det brukt 3 500 tonn krystall. Den største lysekronen måler 9 meter i diameter, veier 5 tonn og har 1 000 lyspærer.Flere skoger ble ødelagt for å skaffe til veie tre til veggkledning, gulv, dører osv. Det ble brukt eik, alm og kirsebærtre, blant annet. Det ble brukt 3 500 kvadratmeter lær og 200 000 kvadratmeter tepper.

Palasset ble tegnet av en arkitektgruppe på 700 arkitekter ledet av Anca Petrescu. Bygningen er på 237 000 m² og har mer enn 1000 rom. Til enhver tid var det aldri mindre enn 20 000 mennesker som arbeidet med byggingen.

Bruksområder i dag er kontorer, møterom, konferansesaler og store representasjonsrom, foruten at det er mange lange korridorene. Man kan få guidede turer på en time eller mer, selv om kun rundt 6 % av bygningen er tilgjengelig på vanlige omvisninger.

 Bildegalleri 

 Referanser 

 Eksterne lenker 


Kategori:Byggverk i Romania
Kategori:București
Kategori:Parlamentsbygninger
Kategori:Stalinistisk arkitektur